NAAR vi iaften ved en særlig Sammenkomst ønsker at fejre 100-Aarsdagen for 

 Japetus Steenstrups Fødsel, er Grundene nærliggende. Steenstrup er den 

 danske Naturforsker, hvis Forskning har spændt over det videste Omraade ; paa 

 flere Felter har han banet Vejen for Eftertiden eller lagt Grundvolden for dens 

 Forskning; hans Navn er blandt de Landsmænds, hvis Ry er naaet videst om i 

 Verden ; endelig og ganske særhg staar denne Forening i større Taknemlighedsgæld 

 til ham end til nogen anden enkelt Mand. 



Som Formand i denne Forening, hvis Medlem han var i 60 Aar, har jog faaet 

 overdraget det ærefulde Hverv at aabne Foredragenes Række. Og som Indehaver 

 af den Lærestol, som han gennem saa lang en Aarrække indtog med saa stor 

 Hæder, ved det Universitet, blandt hvis Prydelser han med Rette regnedes, som 

 den, der staar i Spidsen for det Museum, der skylder ham saa overordentlig meget, 

 som en der i en Aarrække har kendt ham og staaet ham nær som Elev og som 

 Assistent, burde jeg jo ogsaa kunne tegne, i hvert Fald nogle Træk af hans Billede, 

 hans Liv og hans Arbejde. 



Da det jo iaften er Naturhistorisk Forening, som indbyder til Mindefest, vil 

 jeg i den korte Tid, der staar til min Raadighed, fortrinsvis søge at skildre Steen- 

 strups Forhold til denne Forening og i denne Ramme indflette enkelte biografiske 

 Træk. 



Striii trup var en jysk Præstesøn, født i Vang i Thy; han blev Student fra 

 Aalborg Skole 1832 og tog 2. Examen næste Aar. Netop det Aar blev Naturhisto- 

 risk Forening stiftet af J. F. Schouw og D. F. Esohricht, med det Hovedformaal 

 »at udbrede naturhistoriske Kundskaber hos den dannede Del af Folket« og i an- 

 den Linie »ogsaa at virke middelbart til Videnskabens Fremme. i\.'i\ ulig ved at frem- 

 kalde og danne Naturforskere.« 



At Steenstrup, hvis Interesser alierede den Gang utvivlsomt vilde have draget 

 ham mod den nye Forening og dens Opgaver, først flere Aar senere blev Medlem, 

 er let at forklare. Han var nemlig slet ikke i København paa det Tidspunkt, da For- 



